شەفەق
نیوز/ شار هەولێر پایتەخت هەرێم کوردستان، ئمڕوو دووشەممە،  کۆڕیگ گفتوگۆ لەباوەت نواگردن تونوتیژی دژوە ژن
گردە خوەی، لەناو هەڵمەتیگ جەهانی لەی باوەتە.
پەیامنێر
ئاژانس شەفەق نيوز وت: ئی چالاکیە بەشیگ لە هەڵمەت جەهانی ١٦ رووژی تیەێد ئەرا نواگردن
تونوتیژی دژوە ژن، ک وە چەودیاری حکومەت هەرێم کوردستان، و ئەمینداری گشتی ئەنجومەن
وەزیرەیل عراق، و سەندوق نەتەوە یەکگرتگەیل ئەرا نێشتەجیبوین، و کۆمسیۆن باڵای کاروبار
پەنابەرەیل، و دەسەی نەتەوەیل ئەرا کاروبار ژن، و بەرنامەی خوەراک جەهانی، و دامەزراو
ئەوزەڵکردن کۆمەڵایەتی و خوەنەواره و ئابووریە.
زیبا
تەها ئەندام سکرتاریەت یەکێتی ژنەیل کوردستان ئەرا ئاژانس شەفەق نیوز وت: ئی هەڵمەتە
وەناونشان ١٦ رووژ ئەرا نواگردن تونوتیژی دژوە ژنە، ک لەناوی رەنجەیل ئەرا باسکردن
ئەو گرفتەیلە  کریەن ک ژن لەناو کۆمەڵگا کەفێدە
وەریان، تایبەت وەگەرد وازبوین کۆمەڵگا وەرد سەردەمەگە، و ئەوەسا وەماوەی ئی ١٦ رووژە
میکانیزم دیاری ئەرا نواگردن تونوتیژی دژوە ژن لە هەرێم کوردستان و گشت عراق کەیەێد،
و یەسە ک یەکێتی ژنەیل کوردستان ئەرای تەقەلا دەێد.
وتیش:
هەڵمەتەگە جویراوجور چینەیل ژن لەناو کۆمەڵگا کەێدە ئامانج، و خانمە ئێزدیەیل لە چینەیل
سەرکی بەشدار دانەێد.
لەلای
خوەییش ئیسرا مەحمود ئەو دویەت ئێزدیە ک لە کۆڕەگە بەشدارە، ئەرا ئاژانس شەفەق
نیوز وت: ئی هەڵمەتەیلە دەرفەت دیرن تا وەشیوەی گەورەیگ لە چارەکردن گرفتەیل ژن وە
گشتی دەسمیەتی بیەن، و ئەو گرفتەیلە لەڕوی ژن ئێزدی، وەتایبەت دویای ئاوارەبوین و پەنابەری
شمارەی فرەیگ لە ژنەیل ئێزدی لەئەنجام جەنگ لە ماوەی ساڵەیل گوزەشتە.
کۆڕوگە
پێشانگای دەسڕەنگینی و هونەر ئەرا خانمە رزگاربویەیل لە تونوتیژی و ئاوارەیل لەناوی
بوی، لە بەشداربوین گەورەیگ لەلایەن ریخریاگەیل نا حکومەتی، هەمیش سێ سیمینار ئەرا
گفتوگۆ هاناوی ک پسپۆرەیلیگ حکومەتی و دیبلۆماسی و وەرپرسەیلیگ لە نەتەوە
یەکگرتگەیل و چالاکوانەیل و ریخریاگەیل نا حکومەتی باس بڕیگ باوەت کەن دەربارەی نواگردن
تونوتیژی دژوە ژن ویەکسانی ڕەگەزی،  و بەشدارکردن
پیاوەیل لە نواگردن تونوتیژی دژوە ژن و دویەتەیل، و کار ئەرا نەهیشتن شویکردن وەرجەوەخت.
